
A V I Z

asupra proiectului de Lege pentru aprobarea Ordonanţei de urgenţă a Guvernului nr.179/2000 privind trecerea unităţilor militare de protecţie civilă de la Ministerul Apărării Naţionale la Ministerul de Interne, precum şi modificarea şi completarea Legii protecţiei civile  nr.106/1996, Ordonanţei Guvernului nr.47/1994 privind apărarea împotriva dezastrelor şi a Ordonanţei de urgenţă nr.14/2000 privind înfiinţarea formaţiunilor de protecţie civilă pentru intervenţie de urgenţă în caz de dezastre.



În conformitate cu prevederile art.86 şi 102 din Regulamentul Camerei Deputaţilor, Comisia juridică, de disciplină şi imunităţi a fost sesizată spre dezbatere şi adoptare, în procedură de urgenţă, cu proiectul de  Lege pentru aprobarea Ordonanţei de urgenţă a Guvernului nr.179/2000 privind trecerea unităţilor militare de protecţie civilă de la Ministerul Apărării Naţionale la Ministerul de Interne, precum şi modificarea şi completarea Legii protecţiei civile  nr.106/1996, Ordonanţei Guvernului nr.47/1994 privind apărarea împotriva dezastrelor şi a Ordonanţei de urgenţă nr.14/2000 privind înfiinţarea formaţiunilor de protecţie civilă pentru intervenţie de urgenţă în caz de dezastre trimis cu adresa nr.568 din 30 octombrie 2000, înregistrată sub nr.1146/XVIII/11 din 30 octombrie 2000.



Potrivit prevederilor art.57 din Regulamentul Camerei Deputaţilor, comisia a dezbătut proiectul de lege  menţionat mai sus în şedinţa din  16  ianuarie 2001.



Cu această ocazie, membrii  comisiei au examinat Ordonanţa de urgenţă nr.179/2000 supusă aprobării, expunerea de motive la proiectul de lege, precum şi nota de fundamentare în care se argumentează necesitatea trecerii componentei militare de protecţie civilă de la Ministerul Apărării Naţionale la Ministerul de Interne.



În urma dezbaterilor, membrii comisiei au hotărât, cu majoritate de voturi, să avizeze favorabil proiectul de lege în forma prezentată.



În raport de obiectul şi conţinutul său, proiectul de lege face parte din categoria legilor ordinare.

              PREŞEDINTE,                              SECRETAR,

            Ionel OLTEANU                        Carmen DUMITRIU

Consilier

 Diaconu Dumitra

